cyanic-selkie/wikianc huggingface dataset:
Ռուսլան և Լյուդմիլա
Սյուժե
Նաինայի խորհրդով Ֆարլաֆը մոտենում է քնած Ռուսլանին և 3 անգամ թրով հարվածում է նրան։ Վերցնում է Լյուդմիլային և տանում է Կիև։ Աղջիկը ոչ մի կերպ չի զարթնում։
Իմաստուն ծերունին վերակենդանացնում է Ռուսլանին կենսատու ջրով, և սա շտապում է Կիև, որը պաշարել են պեչենեգները։ Հաղթում է նրանց, մտնում է Կիևի պալատ, որտեղ Ֆարլաֆը, տեսնելով նրան, ծնկի է իջնում։ Ռուսլանը արթնացնում է Լյուդմիլային։ Վլադիմիրը և Ռուսլանը ներում են Ֆարլաֆին, իսկ մորուսից զրկված Չերնոմորին ընդունում են պալատ։
Հրատարակություն
Բանաստեղծությունը ըստ հատվածների սկսել է հրատարակվել 1820 թվականի գարնանը «Հայրենիքի զավակ» ամսագրում։ Առաջին առանձին հրատարակությունը լույս տեսել նույն թվականի մայիսին (հենց Պուշկինի աքսորի օրերին) և արժանացել է շատ քննադատների վրդովված արձագանքների ։ Իվան Դմիտրիևը Կարամզինի հետ նամակագրության ժամանակ «Ռուսլան և Լյուդմիլա» ստեղծագործությունը համեմատել է Նիկոլայ Օսիպովի «Էնեիդա Վերգիլիևան հակառակ շրջված» իրոի-կոմիկական պոեմի հետ համեմատելով, որին Կարամզինը 1820 թվականի հունիսի 7-ի նամակում պատասխանում է.
Հատուկ տեղ է զբաղեցրել Պավել Կատենինը, որը ի հակառակ ասում էր, որ այդ ստեղծագործություններում մեծ մասամբ տեղ է գտել ֆրանսիական հեքիաթների ոգին։ Ընթերցող հասարակության զգալի մասը հիացմունքով ընդունեց պոեմը և այս պոեմից սկսվեց Պուշկինը համառուսաստանյան փառքը։
Վերջաբանը Պուշկինի կողմից գրվել է ավելի ուշ Կովկասի աքսորի ժամանակ։ 1828 թվականին Պուշկինը նախապատրաստեց պոեմի երկրորդ հրատարակությունը, ավելացրեց վերջաբանը, որը բանահյուսական երանգ տվեց տեքստին և կրճատեց էրոտիկ դրվագները։ Որպես նախաբան 1820 թվականի հրատարակության համար Պուշկինը ընտրել է որոշ քննադատական ակնարկներ, որոնք դարձան նոր գրական միջավայրում բացահայտ ծիծաղելի։
Արտաքին հղումներ
Կատեգորիա:Պոեմներ Կատեգորիա:Ալեքսանդր Պուշկին Կատեգորիա:Ալեքսանդր Պուշկինի ստեղծագործություններ Կատեգորիա:Ռուսաստանի գրականություն Կատեգորիա:Ալեքսանդր Պուշկինի հեքիաթներ Կատեգորիա:Պոեզիա Կատեգորիա:Էպոս Կատեգորիա:1820 գրքեր Կատեգորիա:Հեքիաթներ
Հետաքրքրություն
Իմացական հետաքրքրություն
Այն կարևորագույն ու բարձրագույն հետաքրքրությունները, որոնք առանձին մղում են դեպի երևույթների խոր իմացություն, ակտիվացնում են ուսումնական և հետազոտական գործունեությունը։ Իմացական հետաքրքրություններն ուղղակիորեն բավարարում են մարդու իմացական պահանջմունքը, այլ ոչ թե օժանդակ ֆունկցիոնալ դեր են խաղում՝ այլ պահանջմունքների բավարարման համար պայմաններ ստեղծելով։ Դպրոցական տարիքում ինքնուրույն իմացական հետաքրքրությունների առկայության նշաններ են՝ լրացուցիչ գրականություն կարդալու, տարբեր խմբակների պարապմունքներին մասնակցելու՝ աշակերտի ձգտումը և վարքի այլ դրսևորումներ։
Կատեգորիա:Հետաքրքրություն
Հաջորդական միացում
Հաջորդական միացումը էլեկտրատեխնիկայում իրականացվում է երկու եղանակով․
Հոսանքի ուժի, լարման, դիմադրության հաշվարկը
Այս արժեքները շղթայում կարելի է չափել ամպերմետրով ու վոլտմետրով։
Այսպիսով, հաղորդիչների հաջորդական միացման դեպքում հոսանքի ուժն ամենուրեք միևնույնն է, լարումը շղթայում հավասար է առանձին տեղամասերի լարումների գումարին, իսկ ընդհանուր դիմադրությունը՝ առանձին հաղորդիչների դիմադրությունների գումարին։
Աղբյուրներ
Կատեգորիա:Էլեկտրական շղթաներ Կատեգորիա:Էլեկտրատեխնիկական ստանդարտներ
Ադըղեներ
Պատմություն
Ադըղեները ազգակից են կաբարդացինետին և չերքեզներին․ անցյալում այդ երեք ժողովուրդները հայտնի են եղել «չերքեզներ» ընդհանուր անվամբ։
Մինչև վերջին ժամանակներն ադըղեները բաժանված էին
Պահպանվել էր գյուղական համայնքը։ Գրված օրենքի փոխարեն գործում էր ադաթը։ Խորհրդային իշխանության օրոք ադըղեների կյանքում ու կենցաղում կատարվեց արմատական հեղաշրջում։
Կատեգորիա:Էթնիկ խմբեր Կատեգորիա:Կովկասի ազգեր Կատեգորիա:Ռուսաստանի ազգեր
Բույսերի ճյուղավորում
Բույսերի ճյուղավորում լինում է 2 հիմնական տիպի՝
Կատեգորիա:Բույսեր
Յագայլո
Յագայլո, Ցոգայլա (Jogaila, ), լիտվական մեծ իշխան (1377-1992 թթ., ընդմիջումներով), լեհական թագավոր (Վլադիսլավ XI Ցագելլո) 1386 թվականից, Յագելլոների դինաստիայի հիմնադիրը։
Օլգերդի որդին։ Լիտվական մեծ իշխանությունում 1382 թվականին հաղթել է (Տևտոնական օրդենի օգնությամբ) իշխանության համար պայքարում։ Յագայլոի և լեհաստանի թագուհի Յադվիգայի ամուսնությամբ ձևակերպվել է լեհական-լիտվական ունիան։
1392 թվականին լիտվական ֆեոդալների կողմից ունիայի նկատմամբ դժգոհությունից հարկադրված Լիտվայում իշխանությունը հանձնել է Վիտովտին Տևտոնական օրդենի դեմ «մեծ պատերազմի» (1409-1411 թթ.) պատրաստության և Դրյունվալդի ճակատամարտի (1410 թ.) ընթացքում (լինելով լեհ-լիտվական ռուսական բանակի հրամանատար) իրեն դրսևորել է որպես տաղանդավոր զորավար և կազմակերպիչ։
Ծանոթագրություններ
Կատեգորիա:Լեհաստանի թագավորներ Կատեգորիա:Յագելլոներ Կատեգորիա:Կաթոլիկ միապետներ
Մարտին Բրեյտուեյտ
Մարտին Բրեյտուեյտ Քրիստինսեն (Martin Braithwaite Christensen, ), դանիացի ֆուտբոլիստ, « Միդլսբրո » ակումբի և Դանիայի հավաքականի կիսապաշտպան։ 2018 թվականի աշխարհի առաջնության մասնակից։
Ակումբային կարիերա
2013 թվականի ամռանը Մարտինը տեղափոխվել է ֆրանսիական « Թուլուզ » ակումբ։ Տրանսֆերի արժեքը կազմել է 2 միլիոն եվրո։ Օգոստոսի 23-ին՝ « Մոնակո » ակումբի դեմ խաղի ժամանակ նա կատարել է իր նորամուտը Լիգա 1-ում ։ Օգոստոսի 31-ին՝ « Բաստիա » ակումբի դեմ խաղի ժամանակ նա խփել է իր առաջին գոլը « Թուլուզ » ակումբի կազմում ։
2017 թվականի հուլիսի 13-ին Մարտինը 4 տարվա պայմանագիր է կնքել անգլիական Չեմպիոնշիպի « Միդլսբրո » ակումբի հետ ։ Տրանսֆերի առժեքը կազմել է 9 միլիոն ֆունտ։ Ակումբի կազմում նա իր նորամուտը կատարել է օգոստոսի 5-ին՝ մասնակցելով Առաջին տուրի շրջանակներում անցկացվող «Վուլվերհեմպտոն Ուոնդերերս» ակումբի դեմ խաղին (0։1) : Սեպտեմբերի 30-ին Մարտինը խփել է իր առաջին գոլը « Միդլսբրո » ակումբի կազմում՝ աչքի ընկնելով « Բրենտֆորդ » ակումբի դեմ տնային խաղի ժամանակ (2:2) ։
2018 թվականի հունվարի 31-ին Մարտինը վարձավճարային հիմունքներով տեղափոխվել է « Բորդո » ակումբ ։ Նոր ակումբի կազմում իր նորամուտը նա կատարել է փետրվարի 3-ին՝ մասնակցելով « Ստրասբուրգ » ակումբի դեմ խաղին (2:0)։
Միջազգային կարիերա
2008 թվականին Մարտինը հանդես է եկել Դանիայի տարբեր տարիքային խմբերի պատանեկան հավաքականներում։ 2012 թվականին նա հրավիրվել է խաղալու Գայանայի հավաքականում, որն իր հոր հայրենի երկիրն է, սակայն հրաժարվել է այդ առաջարկից։
2018 թվականին Մարտինը մասնակցել է Ռուսաստանում կայացած աշխարհի առաջնությանը։ Մրցաշարի ընթացքում նա մասնակցել է Պերուի, Ավստրիալիայի , Ֆրանսիայի և Խորվաթիայի հավաքականների դեմ խաղերին։
Ձեռքբերումներ
Ակումբային
« Էսբերգ »
Արտաքին հղումներ
Կատեգորիա:Դանիացի ֆուտբոլիստներ Կատեգորիա:Դանիայի ֆուտբոլի ազգային հավաքական Կատեգորիա:Դանիայի հավաքականի ֆուտբոլիստներ Կատեգորիա:Բորդոյի ֆուտբոլիստներ Կատեգորիա:Թուլուզի ֆուտբոլիստներ Կատեգորիա:Միդլսբրոյի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Օմինյանո
Ջունգանո  (Omignano), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 1536 մարդ, բնակչության խտությունը կազմում է 154 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 84060, հեռախոսային կոդ՝ 0974։
Ծանոթագրություններ
Կատեգորիա:Իտալիայի բնակավայրեր
Չապլինեկ (գմինա)
Արտաքին հղումներ
Կատեգորիա:Լեհաստանի բնակավայրեր
Երևանի Ալեքսանդր Մյասնիկյանի անվան թիվ 66 հիմնական դպրոց
Երևանի Ալեքսանդր Մյասնիկյանի անվան թիվ 66 հիմնական դպրոց, հանրակրթական դպրոց Շենգավիթ վարչական համայնքում։
Տվյալներ
Դպրոցը տեղակայված է երեք մասնաշենքերում, որոնք կառուցվել են 1950, 1968, 1975 թվականներին ։
Դպրոցի բակում 1959 թվականին տեղադրվել է Ալեքսանդր Մյասնիկյանի կիսանդրին (քանդակագործ՝ Գրիգոր Ահարոնյան, ճարտարապետ՝ Էդուարդ Սարապյան)։
Աղբյուրներ
Կատեգորիա:Երևանի դպրոցներ
Օրվիետո
Օրվիետո (Orvieto), կոմունա Իտալիայում, գտնվում է Ումբրիա մարզի Տեռնի գավառում ։
Բնակչությունը կազմում է 20594 (2016 թ.) մարդ, բնակչության խտությունը՝ 73,22 մարդ/կմ²։ Տարածքը կազմում է 281 կմ²։ Փոստային ինդեքս՝ 05018։ Հեռախոսային կոդ՝ 0763։
Պատմություն
Անտիկ քաղաքը (urbs vetus) հիմնադրվել է էտրուսկյան հնագույն ժամանակաշրջանում, կապված է էրրուզյան քաղաք Վելզնայի (Վոլսինիյա) հետ։ Օրվիետոն կարևորագույն կենտրոններից մեկն էր Էրրուզեան քաղաքակրթության մէջ։
Հռոմեական ժամանակաշրջան
3-րդ դարում Օրվիետոն օկուպացվել է հռոմեացիների կողմից։ Հռոմեական կայսրության անկումից հետո, քաղաքը ձեռք է բերել հատուկ նշանակություն, 10-րդ դարում գոթեր և լանգոբարդներ գերմանական ցեղերի քաղաքային կառավարության հաստատումից առաջ, այնտեղ Բոլսենա կոմունայից եպիսկոպոս է տեղափոխվել։ 10-րդ դարում, Հռոմի Պապ Բենեդիկտոս 7-րդը և եղբորորդին՝ Ֆիլիպպո Ալբերիչին այցելեցին Օրուիետո։ Ավելի ուշ, 1016 թվականին Ալբերիչին դարձավ քաղաքի հյուպատոս։
Միջնադարյան քաղաք
1201 թվականին քաղաքն ունեցել է տեղական ինքնավարություն, որը գլխավորում էր Պոդեստանը։ Երեք ընտանիք կարևոր դեր են խաղացել քաղաքում. Մոնալդեսկու, Ֆիլիպեսկու և Ալբերիչի։ Քաղաքը դարձավ մշակութային կենտրոններից մեկը, երբ Թովմա Աքվինացին դասավանդեց տեղի համալսարանում։ Այսօր քաղաքը ունի Պերուջա պատմական մայրաքաղաքի համալսարանի մասնաճյուղը։
Պապական տարածք
Քաղաքը մի քանի դար Պապի հսկողության տակ էր, իսկ 1860 թվականին դարձավ միասնական Իտալիայի մասը։
Դուոմո
Օրվիետո հայտնի է իր գոթական տաճարով։ Նախագիծը վերագրվում է Առնոլֆո դի Կամբիո, բայց վերջերս ենթադրվում է, որ այդ տաճարը նախագծել է Պերուջայի միաբան «Ֆրա Բեվինյատեն»։ Շինարարությունը սկսվել է 1290 թվականին։ Ճակատային մասը զարդարված է հաղթաքանդակներով և խճանկարներով, համարվում է ուշ միջնադարի գլուխգործոցներից մեկը, պետք է նաև նշել «ԼորենցոՄայթանի» քանդակները (14դար)։ Տաճարի ներսում՝ Սան Բրիզիո մատուռում Անջելիկո իտալացի նկարիչի որմնանկարներ են և Լուկա Սինեորելլի «Հարության մարմինը» գլուխգործոցը (1499- 1502 թվականներ)։ 1840 թվականին տաճարը վերականգնել են ռուս ճարտարապետներ` Ա.Ի․ Ռեզանովը, Ն. Լ. ԲենուաՆ և Ա. Կրակաուն։
Պապի բնակավայր
Երկար ժամանակ քաղաքը պապական տարածք էր։ Հռոմի Պապ Բոնիֆես 8-րդը Օրվիետոյին է նվիրել իր արձանը, որը տեղադրվել է քաղաքի հիմնական դարպասին։ Դա հանգեցրել հակառակորդների քննադատությանը։ 1527 թվականի Հռոմի պաշարման ժամանակ Սրբազան Հռոմեական կայսրության կայսր Սուրբ Կարլոս 5-րդ Պապը, Կլեմենթ 7-րդին ապաստան տվեց Օրվիետոյում։ Կլեմենտ 7-րդի հրամանով կառուցվել է Սուրբ Պատրիկի ջրհորը, քաղաքը ջրով ապահովելու համար։
Էրրուսկյան ավերակներ
Օրվիետոյում է գտնվում էտրուսկյան ավերակներն ու պատերի մնացորդներ, որոնք գոյություն են ունեցել ավելի քան 2000 տարի առաջ։ Քաղաքը գտնվում էտրուսկյան դամբարանի մոտ։
Ստորգետնյա քաղաք
Քաղաքի տակ կա քարայրների և թունելների լաբիրինթոս, փոված հրաբխային ժայռերի մեջ։ Ստորգետնյա քաղաքը վաղուց արդեն գաղտնիք չէ։ Այժմ այն ​​բաց է միայն կազմակերպված խմբերի առաջ։
Ժողովրդագրություն
Բնակչության աճը
Միչիկո
Կայսրուհի Միչիկո (皇后美智子), ի ծնե Միչիկո Սիոդա (正田 美智子), Ճապոնիայի կայսրուհի՝ 1989 թվականի հունվարի 7-ից, ներկայիս Ճապոնիայի կայսր Ակիհիտոյի կինը։
Կենսագրություն
Միչիկո Սիոդան ծնվել է 1934 թվականի հոկտեմբերի 20-ին, 07.43-ին (JST)՝ Տոկիոյում ապրող ինտելիգենտ ընտանիքում։ Նրա հայրը՝ Հիդեսաբուրո Սիոդան, խոշոր ալրաղացման ընկերության նախագահն է։ Միչիկոյի ընտանիքից երկու հոգի արժանացել է բարձրագույն ակադեմիական պարգևի՝ «Մշակույթի բնագավառում ցուցաբերած արժանիքների համար» շքանշանի, որով կայսրը պարգևատրում էր բացառիկ գիտնականների։
Թագաժառանգ արքայազն Ակիհիտոյի հետ ծանոթացել է թենիսի հրապարակում։ Ամուսնությունը կայացել է 1959 թվականի ապրիլի 10-ին։ Դրանով խախտվեց բազմադարյա ավանդույթը, ըստ որի կայսերական ընտանիքի անդամը պետք է կին ընտրեր բացառպես ազնվական ծագումով ընտանիքներից։ Չնայած դրան, արքայազնի ընտրությունը ընդունեցին կայսերական արքունիքի խորհրդի բոլոր անդամները։
Չնայած նրան, որ Ակիհիտոն և Միչիկոն պարտավոր էին մասնակցել շատ պաշտոնական միջոցառումների՝ նրանք ինքնուրույն դաստիարակեցին երեք երեխաներին՝ որդիներ Նարուհիտոյին ու Ակիսինոյին և դուստր Սայակոյին։
Հիրոհիտոյի մահից հետո, Միչիկոն՝ որպես Ակիհիտոյի կին, ստացավ Ճապոնիայի կայսրուհու կոչումը։
Հետաքրքրություններ
Միչիկոն սիրում է նվագել դաշնամուր և տավիղ, նաև հետաքրքրված է կարուձևով։ Բացի այդ, նա հետաքրքրվում է գրականությամբ ու ծաղիկներով։ Նա հիանալի անգլերեն թարգամանելով Միչիո Մադոյի բանաստեղծությունները՝ դրանք հայտնի դարձրեց ամբողջ աշխարհում և շուտով Մադոն դարձավ Հանս Քրիստիան Անդերսենի անվան մրցանակի դափնեկիր ։
Արտաքին հղումներ
Կատեգորիա:Ճապոնիայի քաղաքականություն Կատեգորիա:Ինքնակալների կանայք Կատեգորիա:Հարվարդի համալսարանի շրջանավարտներ Կատեգորիա:Օքսֆորդի համալսարանի շրջանավարտներ
Promises
«Promises», բրիտանացի երաժիշտներ Քելվին Հարիսի և Սեմ Սմիթի երգը։ Սինգլը հասել է բրիտանական UK Singles Chart հիթ-շքերթի առաջին հորիզոնականին։
Պատմություն
Երաժիշտներն անոնսացրել են նոր երգը Թվիթերով՝ 2018 թվականի օգոստոսի 13-ին        ։ Սինգլի թողարկումը ուղեկցվում է տեքստային տեսահոլովակով ։ Սինգլը դեբյուտացվել է UK Singles Chart հիթ-շքերթի չորրորդ հորիզոնականում։ 2018 թվականի սեպտեմբերի 7-ին երգը հասել է Մեծ Բրիտանիայի հիթ-շքեթրի № 1 հորիզոնականին, դառնալով Հարիսի՝ 9-րդ և Սմիթի՝ 7-րդ հիթփոփերը։
Արձագանքներ
Երգը ստացել է դրական արձագանքներ Hollywood Life-ի երաժշտական քննադատների կողմից («երաժշտությունն ստեղծվել է երկնքում, իսկ Սմիթի «հավասարաչափ վոկալն» ապահովում է «հոգևոր մթնոլորտը») ։
Արտաքին հղումներ
Կատեգորիա:2018 սինգլներ Կատեգորիա:Քելվին Հարիսի երգեր Կատեգորիա:Սեմ Սմիթի երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
1969 թվականի ոսկե գնդակ
Ոսկե գնդակ (ֆր. Ballon d ' or), հարցումը 1969 թվականին անցկացվում էր տասնչորսերորդ անգամ։ Քվեարկության արդյունքները հրապարակվել են France Football-ի 1238 համարում 1969 դեկտեմբերի 23-ին։ Ժյուրիի կազմում ընդգրկված էին 26 մարզական լրագրող հետևյալ ֆուտբոլային ասոցիացիաներից ընդգրկված ՈՒԵՖԱ-ում՝ Ավստրիայի, Անգլիայի, Բելգիայի, Բուլղարիայի, Հունգարիայի, ԳԴՀ-ի, Հունաստանի, Դանիայի, Իռլանդիայի, Իսպանիայի, Իտալիայի, Լյուքսեմբուրգի, Նիդերլանդների, Նորվեգիայի, Լեհաստանի, Պորտուգալիայի, Ռումինիայի, ԽՍՀՄ-ի, Թուրքիայի, Ֆինլանդիայի, Ֆրանսիայի, ԳՖՀ-ի, Չեխոսլովակիայի, Շվեյցարիայի, Շվեդիայի և Հարավսլավիայի ։
Քվեարկության հաղթող դարձավ իտալացի Ջաննի Ռիվերան ։ Նա առաջ անցավ մեկ այլ իտալացի Լուիջի Ռիվուից և Գերդ Մյուլլերից։
Քվեարկման համակարգ
Յուրաքանչյուր ժյուրիի անդամ ընտրում է հինգ խաղացողների, որոնք, իր կարծիքով հանդիսանում են լավագույն ֆուտբոլիստներ։ Առաջին տեղին հասնում է 5 միավոր, երկրորդին՝ չորս, երրորդին՝ երեք, չորրորդին՝ երկու, իսկ հինգերորդին՝ մեկ միավոր։ Այսպիսով խաղարկությանը եղել է 390 միավոր, խաղացողը կարող է ստանալ առավելագույնը 130 միավոր ։
Ցիդինյա (գմինա)
Ցիդինյա  (Cedynia), գյուղական համայնք (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 180,38 կմ² տարածք։ Բնակչությունը հասնում է 4338 մարդու (2005 թվականի տվյալներով)։
Արտաքին հղումներ
Կատեգորիա:Լեհաստանի բնակավայրեր
Ալեքսանդր Բելով (1876-1940)
Ալեքսանդր Բելով (Александр Иванович Белов, ), ռուս զորահրամանատար, գեներալ-մայոր (13.07.1919), Ռուս-ճապոնական, Առաջին համաշխարհային և Քաղաքացիական պատերազմների և Սիբիրում Սպիտակ շարժման մասնակից։
Կենսագրություն
Ալեքսանդր Բելովը ծնվել է 1876 թվականի փետրվարի 23-ին։ Սերվել է Աթբասարսկի գավառի սիբիրյան կազակներից (այժմ` Ղազախստանի Աքմոլայի մարզ)։ Սիբիրյան կադետական կորպուսի (1893) և Նիկոլաևսկի հեծելազորային ուսումնարանի (1895) շրջանավարտ է։ Ծառայել է լեյբ-գվարդիայի Համա-կազակական գնդում։
Մասնակցություն Ռուս-ճապոնական պատերազմին
Մասնակցել է Լյոյանի և Մուկդենի տակ մղվող մարտերին։ Եղել է Սիբիրյան կազակական գնդի ենթաեսաուլ, Մուկդենի ճակատամարտում հրետանին փրկելու համար ստացել է եսաուլի կոչում։
Մասնակցություն Առաջին համաշխարհային պատերազմին
Առաջին համաշխարհային պատերազմի ժամանակ արդեն գնդապետ էր, Սիբիրյան կազակական դիվիզիայի 1-ին բրիգադի և Սիբիրյան կազակական գնդի հրամանատարն էր ։ Պարգևատրվել է Գեորգիևյան զենքով։ .
Մասնակցություն Քաղացիական պատերազմին
Ադմիրալ Կոլչակի ռուսական բանակում 1919 թվականին եղել է Սիբիրյան կազակական առանձնակի բրիգադի, հետագայում 3-րդ Սիբիրյան կազակական դիվիզիայի հրամանատար։ Այնուհետև եղել է 1-ին Օրենբուրգյան կազակական դիվիզիայի հրամանատար։ Պարգևատրվել է Սուրբ Գեորգիի IV աստիճանի շքանշանով։
1920 թվականին ծառայել է Հեռավորարևելյան բանակում, մինչև 1920 թվականի մայիսի 7-ը եղել է բանակային սանիտարա-էվակուացիոն հանձնաժողովի ներկայացուցիչ։ Եղել է գեներալ, Հեռավորարևելյան բանակի հրամանատարի հանձնակատար։
Էմիգրացիայում
Հարբինում միավորել է գվարդիայի սպաներին, 1921—1923 թվականներին եղել Արևելյան կազակական միության վարչության անդամ։ Մահացել է 1940 թվականի նոյեմբերի 26-ին Հարբինում ։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ
Տիխովո (գմինա)
Տիխովո  (Tychowo), գյուղական գմինա (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 350,69 կմ² տարածք։ Բնակչությունը հասնում է 7052 մարդու (2013 թվականի տվյալներով) ։
Արտաքին հղումներ
Կատեգորիա:Լեհաստանի բնակավայրեր
Ադոնիզիդ
Ադոնիզիդ, դեղանյութ, յուրահատուկ հոտով, դեղնավուն, թափանցիկ հեղուկ։
Ստացվում է կուժկոտրուկ բույսից։
Օգտագործվում է
Հակացուցված է սրտի և արյունատար անոթների օրգանական խոր փոփոխությունների դեպքում։
Վարիվնանվայամ
Վարիվնանվայամ (Варывнанваям), գետ Կամչատկա թերակղզու հյուսիսարևելյան մասում։ Գետի երկարությունը 11 կմ է։ Հոսում է Օլյուտորսկի շրջանում, Կամչատկայի երկրամասում ։ Թափվում է Կորֆա ծոց։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վատինա
Վատինա (Ватына), գետ Կամչատկայի երկրամաս հյուսիսարևելյան մասում։ Գետի երկարությունը 86 կմ է։ Հոսում է Օլյուտորսկի շրջանում, Կամչատկայի երկրամասում ։ Թափվում է Բերինգի ծով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Դավիդ Խունկա
Ակումբային կարիերա
Խունկան «Ֆիգերաս», «Բարսելոնա», «Մալյորկա» և «Ժիրոնա» ակումբների սան է։ 2011 թվականի դեկտեմբերի 17-ին Տառագոնայի «Խիմնաստիկի» դեմ խաղում կատարել է իր նորմամուտը Սեգունդայում ։ 2014 թվականի սեպտեմբերի 14-ին Խիխոնի «Սպորտինգի» դեմ խաղում Դավիդը խփել է իր առաջին գոլը «Ժիրոնայի» կազմում ։
2015 թվականի ամռանը Խունկան պայմանագիր է կնքել «Էյբարի» հետ ։ Օգոստոսի 24-ին «Գրանադայի» դեմ խաղում նա կատարել է նորամուտը Լա Լիգայում ։
2018 թվականի ամռանը Խունկայի՝ «Էյբարի» հետ կնքած պայմանագրի ժամկետը լրացել է, և Դավիդը ազատ գործակալի կարգավիճակով տեղափոխվել է «Սելտա» ։ Սեպտեմբերի 22-ին «Ռեալ Վլյադոլիդի» դեմ խաղում նա կատարել է նորամուտը նոր թիմի կազմում ։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Բարսելոնայի ֆուտբոլիստներ Կատեգորիա:Մալյորկայի ֆուտբոլիստներ Կատեգորիա:Ժիրոնայի ֆուտբոլիստներ Կատեգորիա:Էյբարի ֆուտբոլիստներ Կատեգորիա:Սելտա Վիգոյի ֆուտբոլիստներ Կատեգորիա:Լա Լիգայի ֆուտբոլիստներ
Խոսե Կալդերոն Ֆրիաս
Խոսե դե Խեսուս Կալդերոն Ֆրիաս (José de Jesus Calderón Frias, ), պանամացի ֆուտբոլիստ, «Չորիլո» ակումբի և Պանամայի ազգային հավաքականի դարպասապահ։  2018 թվականի աշխարհի առաջնության մասնակից։
Առումբային կարիերա
Խոսեն իր պրոֆեսիոնալ կարիերան սկսել է «Սան Ֆրանցիսկո» ակումբում, որի կազմում դարձել է երկրի չեմպիոն։ Հաղթական մրցաշրջանից հետո Խոսեն տեղափոխվել է «Չորիլո» ակումբ, բայց մրցաշրջանի ավարտին տեղափոխվել է «Չեպո», որտեղ սկսել էր զբաղվել ֆուտբոլով։ Խոսեն արագ ընդգրկվել է թիմի հիմնական կազմում և երեք մրցաշրջան շարունակ խաղացել գրեթե առանց փոխարինման։ 2010 թվականին նա տեղափոխվել է «Արաբե Ունիդո» ակումբ։ Օգոստոսի 1-ին՝ «Տաուրո» ակումբի դեմ խաղի ժամանակ նա կատարել է իր նորամուտը նոր ակումբի կազմում ։ Նույն թվականին նա երկրորդ անգամ հաղթել է երկրի առաջնությունում։
2011 թվականին Խոսեն վերադարձել է «Չեպո»՝ հարազատ ակումբում խաղալով երկու մրցաշրջան։ 2013 թվականի սկզբին նա տեղափոխվել է Գվատեմալայի «Էրեդիա Խագուարես դե Պետեն» ։ Հունվարի 20-ին կայացած «Դեպորտիվո Մարկենսե» ակումբի դեմ խաղում Կալդերոնը կատարել է իր նորամուտը Նասիոնալ լիգայում ։ Երկու մրցաշրջանի արդյունքում Խոսեն թիմի հետ նվաճել է արծաթե մեդալ։
2014 թվականի ամռանը Կալդերոնը տեղափոխվել է «Դեպորտիվո Կատեպեկու» ։ Հուլիսի 20-ին կայացած «Դեպորտիվո Մարկենսե» ակումբի դեմ խաղում Խոսեն կատարել է իր նորամուտը նոր ակումբում ։ Մրցաշրջանի արդյունքում թիմը դուրս է մնացել, իսկ Կալդերոնը հայտարարել է, որ հեռանում է ակումբից ։
2015 թվականի ամռանը Խոսեն պայմանագիր է կնքել Հոնդուրասի Պուերտո Կորտես քաղաքի «Պլատենսե» ակումբի հետ։ Օգոստոսի 24-ին կայացած «Մոտագուայի» դեմ խաղում Խոսեն կատարել է իր նորամուտը Հոնդուրասի առաջնությունում ։ Երկու մրցաշրջան ակումբի կազմում խաղալուց հետո Խոսեն տեղափոխվել է կոլումբիական «Ռեալ Կարտախենա»։ 2017 թվականի փետրվարի 21-ին կայացած «Դեպորտես Կինդիո» ակումբի դեմ խաղում նա կատարել է իր նորամուտը Կոլումբիայի Պրիմերա Բ-ում ։ Նույն թվականի ամռանը Խոսեն տեղափոխվել է «Մարաֆոն»։ Օգոստոսի 6-ին կայացած «Վիդա» ակումբի դեմ խաղում նա կատարել է իր նորամուտն ակումբի կազմում ։ 2018 թվականի հունվարին՝ մի քանի տարի արտասահմանում անցկացնելուց հետո, Կալդերոնը վերադարձել է հայրենիք՝ միանալով իր նախկին ակումբներից մեկին՝ «Չորիլոյին» (2018 թվականի մայիսին ակումբը վերանվանվել է «Ունիվերսիտարիո»)։
Միջազգային կարիերա
Նույն թվականին Խոսեն ընդգրկվել է Պանամայի ազգային հավաքականի կազմում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա եղել է պահեստայն դարպասապան և խաղադաշտ դուրս չի եկել։ Հոկտեմբերի 27-ին Բահրեյնի ազգային հավաքականի դեմ ընկերական խաղի ժամանակ նա կատարել է իր նորամուտը Պանամայի ազգային հավաքականի կազմում ։ 2007, 2009 և 2015 թվականների Կալդերոնը հրավիրվել է հավաքական՝ մասնակցելու ԿՈՆԿԱԿԱՖ-ի ոսկե գավաթի խաղարկությանը, սակայն մրցաշարի ընթացքում միշտ հանդես է եկել որպես պահեստային դարպասապահ։
2015 թվականին Խոսեն դարձել է ԿՈՆԿԱԿԱՖ-ի ոսկե գավաթի առաջնության բրոնզե մեդալակիր։ Մրցաշարի ընթացքում նա եղել է պահեստայինների նստարանին և չի խաղացել ոչ մի րոպե։ 2016 թվականին Կալդերոն ընդգրկվել է իր թիմի հայտացուցակում՝ մասնակցելու ԱՄՆ-ում անցկացող Ամերիկայի գավաթի առաջնությանը, սակայն մրցաշարի ընթացքում եղել է պահեստային և խաղադաշտ դուրս չի եկել։ 2017 թվականին Խոսեն հինգերորդ անգամ ընդգրկվել է իր թիմի հայտացուցակում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա մասնակցել է ԱՄՆ-ի, Մարտինիկայի , Նիկարագուայի և Կոստա-Ռիկայի հավաքականների դեմ խաղերին։
2018 թվականին Կալդերոնն ընդգրկվել է Պանամայի հավաքականի հայտացուցակում՝ մասնակցելու Ռուսաստանում անցկացվող աշխարհի առաջնությանը, սակայն մրցաշարի ընթացքում եղել է պահեստայինների նստարանին։
Ձեռքներումներ
Ակումբային
«Սան Ֆրանցիսկո»
«Արաբե Ունիդո»
Միջազգային
Լեհաստան
Արտաքին հղումներ
Կատեգորիա:Պանամացի ֆուտբոլիստներ Կատեգորիա:Պանամայի հավաքականի ֆուտբոլիստներ Կատեգորիա:Ֆուտբոլի դարպասապահներ Կատեգորիա:2018 թվականի ֆուտբոլի աշխարհի առաջնության մասնակիցներ
Դյուարի անոթ
Դյուարի անոթ, կրկնակի պատերով ջերմամեկուսիչ անոթ։ Ներսի ծավալի և շրջապատի միջև ջերմամեկուսացումն իրականացվում է անոթի կրկնակի պատերի միջև վակուում ստեղծելով (1,33 մն/մ2 = 105 մմ սնդ․ ս․)։ Ճառագայթման ճանապարհով տեղի ունեցող ջերմային կորուստները փոքրացնելու նպատակով պատերը մետաղապատում են (ավելի հաճախ արծաթապատում)։ Պատրաստում են բարձրորակ ապակուց (աշխատանոցների համար) կամ մետաղից։ Կիրառվում են հեշտ ցնդող հեղուկացված գազերը (ազոտ, թթվածին, օդ) տեղափոխելու և պահելու համար։ Չափազանց ցածր եռման կետ ունեցող գազերը (օրինակ, հելիումը) հեղուկ վիճակում երկար պահելու համար օգտագործում են կրկնակի Դյուարի անոթում, որոնցից արտաքինը լցնում են ցածր ջերմաստիճանի հեղուկ։ Կենցաղում օգտագործվող թերմոսը Դյուարի անոթ է։ Հայտնաբերել է Ջեյմս Դյուարը 1898-ին։
Աշխատանքի սկզբունքը
Դյուարի անոթի աշխատանքի սկզբունքը երեք հիմնական գործընթացների սահմանափակման մեջ է, որոնք պատասխանատու են շրջակա միջավայրի հետ ջերմափոխանակման համար. ջերմահաղորդում (որի շնորհիվ ջերմությունը տարածվում է երկաթե ձողի տաքացրած ծայրից մյուս՝ սառը ծայրը), ջերմային ճառագայթում (մենք զգում ենք այն վառարանի մոտ, երբ ածուխն արդեն հանգել է), և կոնվեկցիա (այդ գործընթացը տեղի է ունենում, օրինակ՝ ներքևից տաքացրած կաթսայում ճաշը խառնելուց)։ Թերմոսի ներքին և արտաքին պատերի միջև ընկած միջանկյալ տարածությունը, որտեղից օդը հանված է, նվազեցնում է ջերմության կորուստը՝ ջերմահաղորդումից և կոնվեկցիայից, իսկ ապակե անոթի անդրադարձնող մակերեևույթը նվազեցնում է ինֆրակարմիր ճառագայթումը։ Թերմոսի արժեքը հենց նրա՝ ըմպելիքները տաք կամ սառը պահելու մեջ է։ Այդ հատկությունը թույլ է տալիս նաև թերմոսի միջոցով պատվաստանյութեր, արյան պլազմա, ինսուլին, հազվագյուտ արևադարձային ձկներ և այլ կարևոր բաներ տեղափոխել։ Երկրորդ համաշխարհային Պատերազմի ժամանակ Մեծ Բրիտանիայում արտադրվել է գրեթե 10.000 թերմոս։ Այն իրենց հետ վերցնում էին ռազմական օդաչուները՝ Եվրոպայի վրայով թռիչքներ իրականցնելիս։ Մեր օրերում աշխարհի բոլոր լաբորատորիաներում թերմոսները (Դյուարի անոթները) օգտագործում են այնպիսի գերսառը նյութեր պահպանելու համար, ինչպիսիք են, օրինակ՝ հեղուկ ազոտը կամ թթվածինը։
2009 թվականին Ստենֆորդի համալսարանի գիտնականները հայտնաբերեցին, որ ֆոտոնային բյուրեղների (կառուցվածքներ, որոնք արգելափակում են լույսը՝ որոշակի հաճախականություններում) հաջորդական շերտերը, որոնք բաժանված են միջանկյալ վակուումով, ավելի շատ են սահմանափակում ջերմային ճառագայթումը, քան միայն վակուումը։
Գրականություն
Կատեգորիա:Ջերմատեխնիկա
Կոսակու Յամադա
Կոսակու Յամադա (山田 耕筰, ), ճապոնացի կոմպոզիտոր և դիրիժոր։ Ճապոնական արվեստի ակադեմիայի անդամ (1957)։
Սովորել է Տոկիոյի Երաժշտական ակադեմիայում, այնուհետև՝ Բեռլինի Բարձրագույն երաժշտական դպրոցում։ Յամադա եվրոպական կրթություն ստացած առաջին ճապոնացի կոմպոզիտորն է։
1914 թվականին հիմնել է սիմֆոնիկ նվագախումբ, կատարել ճապոնացի կոմպոզիտորների գործեր։
6 օպերաների, 2 կանտատների, սիմֆոնիայի, 2 սիմֆոնիկ պոեմների, 2 բալետային սյուիտների, երգերի, խմբի երգերի, ճապոնական ժողովրդական երգերի մշակումների հեղինակ է։
Ծանոթագրություններ
Կատեգորիա:Ճապոնացի կոմպոզիտորներ Կատեգորիա:20-րդ դարի դասական կոմպոզիտորներ
Վարդագույն հովազը: Ռիսկի արտոնագիր
«Վարդագույն հովազը․ Ռիսկի արտոնագիր» («The Pink Panther: Passport To Peril»), համակարգչային խաղ քվեստ ժանրում, արտադրել է «Wanderlust Interactive» ընկերությունը ։
Սյուժե
Հովազը աշխատում է որպես գաղտնի գործակալ։ Հերթական առաջադրանքի կատարման նպատակով տեսուչը նրան ուղարկում է «Հնչեղ արձագանք-գանք» մանկական ճամբար, որտեղ նա պետք է հսկի ամբողջ մոլորակի բարձրաստիճան պաշտոնյաների երեխաներին։
Հովազը պետք է լինի աշխարհի 6 երկրում և վերջում բացահայտի ճամբարի իրական բնակիչների մասին սարսափելի գաղտնիքը։
Դերասանական կազմ
Ստորև բերված է կերպարների դերերը հնչունավորող դերասանների ցանկը ․
Դերերը հնչյունավորել են նաև․ Մայք Ֆորանը՝ խունկը ձեռքին տղամարդու դերում, Լյուիս Ֆաբերը՝ տանը կարոտողի փոքրիկի դերում, Թաշի Վանգիալը՝ Բութանի ծերուկի դերում, Շերիլ Սիմսը՝ Բութանի խոհարարի դերում, Ռոբերտ Լինը՝ Ուենգլիի դերում, Փոլ Ռիշը՝ Բութանի թագավորի դերում, Նիլ Սթյուարտը՝ Ջեքսոնի դերում և Ջոն Ֆեդինացը՝ Պագայի դերում։
Ռուսական կրկնօրինակում
Խաղը ռուսերենով տեղայնացրել է «Логрус» ընկերությունը «Новый Диск»-ի պատվերով 1998 թվականին։
Խաղ
Խաղն անիմացիոն քվեստ է, որտեղ խաղացողը վերահսկում է գլխավոր հերոսին՝ գործակալ Վարդագույն Հովազին։ Հերոսը ճամփորդում է բազմաթիվ երկրներում․ նա պետք է լինի Անգլիայում, Եգիպտոսում, Չինաստանում, Բութանում, Հնդկաստանում և Ավստրալիայում։ Այս կամ այն երկրում լինելու համար խաղացողը պետք է անցնի «Звонкое Эхо-хо» ճամբարի մոտ գտնվող օդանավակայանով և ընտրի այն ինքնաթիռը, որի վրա կա համապատասխան երկրի դրոշը։
Խաղում առկա է գույք, որը պատկերված է առաձգական գրպանի տեսքով։ Հովազը օգտագործում էր նաև անձնական տեղեկատվական համակարգիչ, որի միջոցով կարելի է երկրների մասին տեղեկություն ստանալ ։
Երաժշտություն
Կոմպոզիտոր և երաժշտական պրոդյուսեր Ջարեդ Ֆաբերը (Jared Faber) Էմիլի Կապնեկի հետ միասին խաղի համար գրել է ինը երգ անգլերենով։ 1997 թվականի նոյեմբերի 19-ին թողարկվել է խաղի սաունդրեքը.
Գնահատական
«GameFAQs» կայքի մեկնաբանը խաղը գնահատել է 10-ից 8 միավորով, առավելությունների շարքում նշել է «յուրահատուկ սյուժեն, ճանաչողական բաղադրիչը, դերասանական աշխատանքը և խաղի յուրահատուկ ոճը», իսկ թերություններից են «անցման արագությունը, գրաֆիկական տարօրինակ ոճը և, ամենայն հավանականությամբ, չափահաս լսարանի կողմից խաղի նկատմամբ նվազագույն հետաքրքրությունը» ։
Արտաքին հղումներ
Կատեգորիա:1996 տեսախաղեր Կատեգորիա:Windows տեսախաղեր
Յո Ջին Գու
Յո Ջին Գու (հանգըլ՝ 여진구, հանջա՝ 呂珍九, ), հարավկորեացի դերասան։
Դրանից հետո նա գլխավոր դերեր է ստանձնում «Կրակիր իմ սրտին» (2015 թ.), «Երկար ճանապարհ դեպի տուն» (2015 թ.) և «Վիշապի մարտիկները» (2017 թ.) ֆիլմերում։ Նա նաև նկարահանվել է «Նարնջի մարմելադ» (2015 թ.), «Արքայական Գամբլերը» (2016 թ.), «Շրջանակ» (2017 թ.), «Վերամիավորված աշխարհներ» (2017 թ.) դրամաներում։
Վաղ կյանք և կրթություն
Յոն ծնվել է 1997 թվականի օգոստոսի 13-ին։ Երեխա հասակում Յոն ուզում էր հանդես գալ հեռուստատեսությամբ և խնդրում է իր ծնողներին նկարահանվելու հնարավորություն տալ իրեն։ Ծնողների աջակցությամբ նա դերասանի վարպետության դասեր է անցնում և վերջապես կատարում իր նորամուտը մեծ էկրանին «Տխուր Ֆիլմ»-ում (2005 թ.) ։ Նա ավարտել է Նամգանգի ավագ դպրոցը 2016 թվականին ։ Ներկայումս նա սովորում է Չունգ-Անգ համալսարանում, մասնագիտացել է թատրոնի բաժնում ։
2005-2011
2005 թվականին Յոն ութ տարեկան հասակում առաջին անգամ հանդես է գալիս «Տխուր Ֆիլմ» ֆիլմով։ Նա 150 մասնակիցներից ընտրվել է Պակ Հի Չանի դերի համար, չնայած նրան, որ նախկինում երբեք փորձառություն չի ունեցել ։ Նա արժանացել է իր առաջին մրցանակին որպես լավագույն երեխա դերասան «SBS Drama Awards»֊ի ժամանակ ։
2010 թվականին նա նկարահանվել է «Հսկան» դրամայում` խաղալով Լի Բոմ Սուի երիտասարդ կերպարի դերում ։ Յոյի խոսքերով սա առաջին անգամն էր, որ նա լիովին կլանվել է դերով և սկսել լրջորեն զբաղվել դերասանի աշխատանքով ։
2011 թվականին նա խաղացել է «Ռազմիկ Բեկ Դոնգ Սու» պատմական դրամայում` մարմնավորելով երիտասարդ կերպար։ Նա նաև կարճ հանդես է եկել երիտասարդ Դդոլ-Բոկի դերում` «Խորը արմատներով ծառը» դրամայում։ Խաղի հետ կապված պահանջները ներկայացնում էր հիմնական դերակատար Յանգ Հյոկը, ով հավանություն էր տվել Յոյին, երբ վերջինս մարմնավորում էր նրա կերպարի երիտասարդ տարիները «Տազզա» դրամայում։
2012։ Հանրաճանաչություն
2012 թվականին Յոն մեծ համբավ է ձեռք բերում, երբ նկարահանվում է «Լուսինը ընդունում է Արևին» ֆանտաստիկ դրամայում` կատարելով երիտասարդ թագաժառանգի դերը ։ Դրամայի վարկանիշը հասել է 40 %֊ի և ձեռք բերել «ազգային դրամայի» կարգավիճակ։ Սրան հաջորդում է «Կարոտելով քեզ» մելոդրամայի լավ ընդունելությունը։ Իր երկու ֆիլմերի համար նա հաղթել է Լավագույն Երիտասարդ Դերասան անվանակարգում` MBC Դրամա Մրցանակաբաշխության ժամանակ ։
2013-ից մինչև հիմա. անցում գլխավոր դերերի
2013 թվականին Յոն նկարահանվում է «Հվայի. Հրեշ տղան» թրիլլերում, ինչի համար գովասանքի է արժանանում և հաղթում է մի քանի «Լավագույն նորեկ դերասան» անվանակարգերում այնպիսի մրցանակաբաշխություններում, ինչպիսիք են Կապույտ Վիշապ ֆիլմերի մրցանակաբաշխությունը և Կորեայի կինոքննադատների ասոցիացիայի մրցանակաբաշխությունը ։ Նա ամենակրտսեր դերասանն է, ով տասնվեց տարեկան հասակում արժանացել է «Լավագույն նորեկ դերասան» մրցանակին Կապույտ Վիշապ ֆիլմերի մրցանակաբաշխության ժամանակ։ ։ Նույն տարում նա ընտրվել է «Potato Star 2013QR3» սիթքոմում խաղալու համար ։
2015 թվականին նա նկարահանվում է «Կրակիր իմ սրտին» ֆիլմում, որը նկարահանվել է Ջոնգ Յու Ջոնգի կողմից գրված համանուն բեսթսելլերի հիման վրա ։ Նրա առաջին գլխավոր դերը եղել է «Նարնջի մարմելադ» հեռուստասերիալում` խաղալով պատանի վամպիրի դեր։ Ֆիլմի սցենարը հիմնված է նույնանուն վեբթունի վրա ։ Նույն տարում նա նկարահանվում է նաև «Երկար ճանապարհի դեպի տուն» կորեական պատերազմական ֆիլմում։ Փորձառու դերասան Սոլ Քյունգ Գուն, ով նույնպես խաղում է այդ ֆիլմում, մեծապես առաջադրել է Յոին Յոնգ Գվանգի դերի համար։ Յոն վերջնական ընտրվում է դերի համար և նրա հետ կնքվում է պայմանագիր ։
2016 թվականին Յոն խաղում է Թագավոր Յոնջոյի դերում SBS֊ի Արքայական Գամբլերը դրամայում և տարեվերջին արժանանում է Գերազանցության մրցանակին՝ SBS Դրամա Մրցանակաբաշխությունում ։
2017 թվականին Յոն նկարահանվում է TVN- ի Շրջանակ գեղարվեստական դրամայում և «Մթնշաղի զինվորները» պատմական ֆիլմում․ երկուսի պրեմիերան էլ լինում է մայիսին ։ Նա նաև ընտրվում է հատուկ տեսքով նկարահանվելու համար «1987։ Երբ օրը եկավ» ֆիլմում, հիմնված հունիսյան ժողովրդավարական վերելքի վրա։ Ֆիլմը միավորում է նրա հետ Տնօրեն Ջան Ջուն Հվանին և դերասան Կիմ Յուն Սոկին «Հվայի։Հրեշ տղան» դրամայից ։ Հուլիսին նա նկարահանվում է SBS֊ի Միավորված աշխարհներ սիրային դրամայում ։
2018 թվականին Յոն պատրաստվում է վերադառնալ էկրան «Բացարձակ ընկեր» փոքրիկ ռոմանտիկ կատակերգությունով, հիմնաված նույնանուն ճապոնական մանգայի շարքի վրա ։
Ծանոթագրություններ
Կատեգորիա:Հարավկորեացի դերասաններ Կատեգորիա:Հեռուստատեսային դերասաններ Կատեգորիա:Հարավկորեացի կինոդերասաններ
Ալեքսանդր Բելոյ
Ալեքսանդր Բելոյ (Алекса́ндр Серге́евич Бело́й, ), խորհրդային ռուս զորահրամանատար, ռազմական պատմաբան, բրիգադայի հրամանատար։
Կենսագրություն
Ծնվել է Պոլտավայում, կրթություն է ստացել Պետրովսկի Պոլտավյան կադետական կորպուսում։ 1903 թվականին ավարտել է Միխայիլովյան հրետանային ուսումնարանը, ստացել պոդպորուչիկի կոչում և ծառայության անցել 9-րդ հրետանային բրիգադում։ Հետագայում ծառայել է լեյբ-գվարդիայի 2-րդ հրետանային բրիգադում, 1906 թվականի օգոստոսի 10-ին ստացել պորուչիկի կոչում։ 1909 թվականին ավարտում է Գլխավոր շտաբի նիկոլաևի ակադեմիան առաջին կարգով։ 1909 թվականի ապրիլի 30-ին ստանում է կապիտանի կոչում, վաշտի հրամանատարական ցենզը անցնում է Իզմայլովյան գնդի լեյբ գվարդիայում (27.10.1909-08.11.1911): 1911 թվականի նոյեմբերի 26-ից Վիլենյան ռազմական օկրուգի շտաբի ավագ համհարզի օգնականն էր (2 տարի 8 ամիս)։ Եղել է Գլխավոր շտաբի գլխավոր վարչության բաժանմունքի պետի օգնականի պաշտոնակատար (4 ամիս), 2-րդ հեծելազորային կորպուսի շտաբի ավագ համհարզ (3 ամիս), 49-րդ հետևակային դիվիզիայի շտաբի ավագ համհարզ (1 ամիս)։
1915 թվականի հունիսի 15-ին ստանում է փոխգնդապետի կոչում և նշանակվում է Հարավարևմտյան ռազմաճակատի շտաբի զորաբնակավորման վարչության բաժնի պետի օգնական։ 1916 թվականի սեպտեմբերի 21-ից, 2-րդ հրաձգային դիվիզիայի շտաբի պետի պաշտոնակատարն էր։ 1916 թվականի դեկտեմբերի 6-ին ստանում է գնդապետի կոչում և նշանակվում Գլխավոր շտաբի գլխավոր վարչության գործավար։
Արդարացվել է ԽՍՀՄ Գլխավոր շտաբի գլխավոր վարչության 1959 թվականի նոյեմբերի 24-ի որոշմամբ։
Պարգևներ
Սուրբ Ստանիսլավի 3-րդ աստիճանի շքանշան
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Խորհրդային հուշագիրներ Կատեգորիա:Խորհրդային զորահրամանատարներ Կատեգորիա:ԽՍՀՄ-ում գնդակահարվածներ
Ղրիմի կոնֆերանս (1945)
Ղրիմի կոնֆերանս 1945, Յալթայի կոնֆերանս, հակահիտլերյան կոալիցիայի երեք դաշնակից պետությունների ղեկավարների (ԽՍՀՄ ժողկոմխորհի նախագահ Իոսիֆ Ստալին, ԱՄՆ նախագահ Ֆրանկլին Ռուզվելտ, Մեծ Բրիտանիայի վարչապետ Ուինսթոն Չերչիլ) կոնֆերանս՝ արտգործնախարարների, շտաբների պետերի և այլ խորհրդականների մասնակցությամբ։ Կայացել է Յալթայի մոտ` Լիվադիա պալատում փետրվարի 4-11-ը, երբ խորհրդային բանակի հակագրոհի հետևանքով ռազմական գործողությունները տեղափոխվել էին Նացիստական Գերմանիայի տարածք, և պատերազմը թևակոխել էր իր ավարտական փուլ։ Ղրիմի կոնֆերանսում համաձայնություն կայացվեց Գերմանիայի վերջնական ջախջախման, դրա նկատմամբ դաշնակցային հսկողության, ռազմատուգանքների հարցերի վերաբերյալ, ընդունվեցին աշխարհի ետպատերազմյան կազմակերպման, հատկապես Միավորված ազգերի կազմակերպության (ՄԱԿ) ստեղծման ընդհանուր քաղաքական սկզբունքները։ Ղրիմի կոնֆերանսն ընդունեց «Ազատագրված Եվրոպայի մասին հռչակագիրը», որով դաշնակից տերությունները պատրաստակամություն հայտնեցին համաձայնեցնել իրենց գործողությունները ազատագրված Եվրոպայի քաղաքական և տնտեսական խնդիրները լուծելիս։ Պայմանավորվածություն ձեռք բերվեց, որ խորհրդա-լեհական սահման պետք է դառնա «Քերզոնի գիծը», որ Լեհաստանի տարածքը պետք է զգալիորեն ընդլայնվի հյուսիսում և արևմուտքում։ Ղրիմի կոնֆերանսում մի շարք հանձնարարականներ ընդունվեցին Հարավսլավիայում ժամանակավոր միացյալ կառավարության խորհրդարան ստեղծելու վերաբերյալ։ «Հեռավոր Արևելքի հարցերի շուրջը երեք մեծ տերությունների համաձայնագրով» նախատեսվում էր ԽՍՀՄ-ի մուտքը Ճապոնիայի դեմ պատերազմի մեջ՝ Գերմանիայի կապիտուլյացիայից 2-3 ամիս հետո։ Մասնավորապես նշվեց, որ պատերազմն ավարտվելուց հետո ԽՍՀՄ-ին կվերադարձվեն Հարավային Սախալինը՝ հարակից կղզիներով և կտրվեն Կուրիլյան կղզիները։ Ղրիմի կոնֆերանսի բազմաթիվ որոշումներ այդպես էլ չիրականացան։
Պատմություն
Երեք տերությունների ղեկավարներն էլ ձգտում էին հստակեցնել հետպատերազմյան Գերմանիայի կառավարման հարցը:Նրանք ցանկանում էին խաղաղություն պահպանել պատերազմող նախկին պետությունների միջև։ Արևելյան ճակատի առաջնային գիծը 1943 թվականի դեկտմեբերի դրությամբ դեռևս ԽՍՀՄ-ի տարածքում էր, բայց մինչև 1944 թվականի օգոստոս խորհրդային ուժերը Լեհաստանի տարածքում էին շարունակում մարտերը ։ Մինչև կոնֆերանսի մեկանարկի օրը մարշալ Գեորգի Ժուկովի գլխավորած Կարմիր բանակը գտնվում էր Բեռլինից մոտ 60 կիլմետր հեռավորության վրա։ Այս պատճառով Ստալինը հանդես էր գալիս ուժի դիրքերից` մտածելով, որ կողմերին կարող է թելադրել իր պահանջները։ Համաձայն ԱՄՆ պատվրիակության անդամ, ապագա պետքարտուղար Ջեյմս Բայրնսի` «դա այն հարցը չէր, որ մենք թույլ կտայինք ռուսներին անել, բայց հարց էր, որ կարող էինք ռուսնեին ստիպել» ։ Ստալինը, նշելով, որ բժիշկն իրեն թույլ չի տալիս երկար ճանապարհ անցնել, մերժեց Ռուզվետի` Միջերկրական ծովի ափին հանդիպելու առաջարկը ։ Փոխարենը առաջարկեց հանդիպել Սև ծովի ափին` Յալթայում ։ Տերություններ ղեկավարներից յուրաքանչյուրը կոնֆերասնին ներկայացել էր քննարկման ենթակա հարցերի իր օրակարգով. Ռուզվելտը ցանկանում էր ստանալ ԽՍՀՄ-ի օգնությունը Ճապոնիայի դեմ պատերազմում, ինչպես նաև հասնել ՄԱԿ-ում ԽՍՀՄ-ի մասնակցությանը։ Չերչիլը ձգտում էր հասնել նրան, որ Արևելյան և Կենտրոնական Եվրոպայի երկրներում (հատկապես Լեհաստանում) անցկացվեն ազատ ընտրություններ և ստեղծվեն ժողովրդավարական կառավարություններ, իսկ Ստալինը պահանջում էր Արևելյան և Կենտրոնական Եվրոպան համարել խորհրդային ազդեցության գոտի։ Լեհաստանը առաջնային նշանակություն ուներ ԽՍՀՄ-ի համար։ Ստալինի մեկնաբանմամբ. «Խորհրդային կառավարության համար Լեհաստանը պատվի հարց է» և անվտանգության, որովհետև այն պատմական բուֆերային գոտի է հանդիսացել է Ռուսաստան ներխուժելու ժամանակ ։ Ստալինը եզրահանգում է, որ «Լեհաստանը պետք է լինի ուժեղ» և «ԽՍՀՄ-ը պետք է նպաստի ազատ և անկախ Լեհաստանի ստեղծմանը»։ Ռուզվելտը ցանկանում էր, որ ԽՍՀՄ-ը մտնի Խաղաղօվկիանոսյան պատերազմի մեջ դաշնակիցների հետ։ Ճապոնիայի դեմ պատերազմ հայտարարելու Խորհրդայի նախապայմաններից մեկը ԱՄՆ-ի կողմից Մոնղոլիայի անկախության ճանաչումն էր, որը ԽՍՀՄ արբանյակ պետություններից էր։ Նախապայման էին նաև Մանջուրիայի երկաթուղիների նկատմամբ խորհրդային շահերի ճանաչումը և Սախալինի և Կուրիլյան կղզիներ վերադարձը. սա կատարվեց առանց Չինաստանի մասնակցության և համաձայնության, բայց ԱՄՆ-ի պատրաստականությամբ, քանի որ Ռուզվելտը ցանկանում էր պատերազմն Հեռավոր Արևելքում արագ ավարտել և նվազեցնել ամերիկյան կորուստները։ Ստալինը խոստացավ պատերազմի մեջ մտնել Ճապոնիայի դեմ Գերմանիայի պարտությունից 3-4 ամիս հետո։
Երեք առաջնորդները վավերացրեցին Գերմանիայի օկուպացված հետխատերազմյան տարածքների վերաբերյալ նախորդ համաձայնագրերը. համաձայն դրանց ստեղծվելու էր օկուպացման երեք գոտի գլխավոր դաշնակիցներից յուրաքանչյուրի համար։ Ավելի ուշ որոշվեց նաև Ֆրանսիային տրամադրել օկուպացման որոշակի գոտի` ԱՄՆ-ի և Մեծ Բրիտանիայի գոտիներ հաշվին։
Ազատագրված Եվրոպայի մասին հռչակագիր
Ազատագրված Եվրոպայի մասին հռչակագիրը փաստաթուղթ էր ստեղծված Չերչիլի, Ռուզվելտի և Ստալինի կողմից Յալթայի կոնֆերանսի ժամանակ։ Այն երաշխիք էր, որը հնարավորություն տվեց եվրոպական ժողովրդին «իրենց ընտրությամբ ժողովրդավարական կարգեր հաստատել»։ Հռչակագրում ասվում էր, որ պետք է ժողովրդավարական կառավարություններ ստեղծվեին ազատ ընտրություններ արդյունքներում իրենց ժողովրդի կամքին համապատասխան։ Սա նման է Ատնլանտյան խարտիային, որում ասվում է. «բոլոր ժողովուրնդերի իրավունքն է ընտրել կառավարման ձև, որի ներքո պիտի ապրեն»։ Ստալինը դրժեց խոստումը` խրախուսելով Լեհաստանին, Ռումինիային, Բուլղարիային, Հունգարիային և շատ այլ երկրների ձևավորելու կոմունիստական կարգեր, փոխանակ թույլ տալու` ազատորեն ընտրել սեփական կառավարման ձևը։ Վերոհիշյալ պետությունները հետագայում որակվեցին որպես Ստալինի արբանյակ պետություններ (Stalin's Satellite Nations) :
Քննարկման գլխավոր հարցեր
Հանդիպման գլխավոր հարցերը հետևյալներն էին.
Հետևանքներ
Ստալինի խոստման և Լեհաստանի վերաբերյալ մեղքի ճանաչման պատճառով Չերչիլը հավատաց, որ նա կպահի իր խոստումը Լեհաստանի վերաբերյալ` նշելով. «Խեղճ Նևիլ Չեմբերլենը հավատաց, որ կարող էր վստահել Հիտլերին։ Նա խաբվեց։ Բայց չեմ կարծում, որ ես էլ եմ սխալվում Ստալինի հաշվով» ։ Այդ ժամանակ արևմուտքում Լեհաստանի Զինված ուժերի շուրջ 200.000 զինծառայողներ գործում էին բրիտանական հրամանատարության ներքո։ Այս զինծառայողների մեծամասնությունը Արևելյան Լեհաստանից էին` հիմնականում Լվովից և Վիլնոյից։ Նրանք արտաքսվել էին այս շրջաններից դեպի Ռուսաստանի արևելյան հատված, երբ ԽՍՀՄ-ը գրավել էր այն 1939 թվականին։ Երկու տար անց, երբ ԽՍՀՄ-ը և Մեծ Բրիտանիան հակահիտլերյան դաշինք ձևավորեցին աքսորյալները Սիբիրից տեղափոխվեցին Արևմտյան Լեհաստան, և ձևավորվեց զինված միավորում բրիտանական հրամանատարության ներքո։ Լեհական այս զորքերը առանցքային դեր խաղացին ֆաշինստներին Հյուսիսային Աֆրիկայում և Իտալիայում պարտության մատնելու համար ։
Չերչիլը պաշտպանում էր իր գործողությունները Միացյալ թագավորության Պառլամենտի եռօրյա քննարկումներում, որոնք սկսվել էին փետրվարի 27-ին, որն էլ ավարտվեց վստահության քվե անցկացնելով։ Շատերը քննադատում էին վերջինիս գործողությունները և հատկապես Լեհաստանի հանդեպ որդեգրած քաղաքականությունը։ Ավելին, պառլամենտականներից 25-ը վտանգեցին իրնեց կարիերան` կազմելով բարեփոխման նախագիծ` ուղղված Բրիտանիայի` Լեհաստանում խորհրդային գերակայության թողտվության քաղաքականության դեմ։ Երբ Երկրորդ համաշխարհային պատերազմն ավարտվեց, Լեհաստանում հաստտավեց կոմունիստական կառավարություն։ Լեհ շատ զինվորականներ հրաժարվեցին վերադառնալ Լեհաստան, քանի որ երկրում սկսվել էին լուրջ հալածանքներ(16-ի դատավարությունը, անօրինական դատավարություններ, աքսոր, մահապատիժ)։ Արդյունքը եղավ «Լեհերի վերաբնակեցման 1947 թվականի ակտը»` Բրիտնաիայի առաջին մասսայական ներգաղթի օրենքը։
Մարտի 1-ին Ռուզվելտը հավաստիացրեց Կոնգրեսին, որ. «Ես եկել եմ Ղրիմից անխախտ համոզվածությամբ, որ մենք ազդարարել ենք մեկանարկը աշխարհւմ խաղաղություն հաստատելու ճանապարհին» ։ Այնուամենայիվ Արևմտյան տերությունները շուտով հասկացան, որ Ստալինը մտադիր չէր համակերպվել Լեհաստանում ազատ ընտրություններ անցկացնելու մտքին։ Պառլամենտում քննադատությունների արժանացած Չերչիլը Ռուզվելտին ուղղված նամակում հայտնում է խորհրդային զորքերի կողմից Լեհաստանում իրականացվող վայրագություններ մասին ։ Մարտի 11-ի պատասխան նամակում Ռուզվելտը գրում է. «Ես անվերապահորեն համաձայն եմ, որ մենք պետք է խստորեն պահանջենք Ղրիմի որոշումների ճիշտ մեկանաբանություն» ։ ԽՍՀՄ-ում ԱՄՆ դեսպան Հարրիմանը մարտի 21-ին նախագահ Ռուզվելտին գրում է. «Մենք պետք է հստակորեն հասկանանք, որ ԽՍՀՄ-ի նպատակը տոտալիտար ռեժիմի հաստատումն է` վերջ դնելով մարդու ազատությանը և ժողովրդավարությանը» ։ Ռուզվելտը ի վերջո սկսեց գիտակցել, որ Ստալինի հանդեպ ունեցած լավատեսական վերաբերմունքը արդարացված չէր ։
4 օր անց` մարտի 27-ին, Խորհրդային ժողովուրդների արտաքին գործերի կոմիսարիատը ձերբակալեց լեհական ընդդիմության 16 առաջնորդների, որոնք հրավիրվել էին մասնակցելու ժամանակավոր կառավարության ստեղծման բանակցություններին ։ Չերչիլի մեկնաբանմամբ սա հարված էր ազատ ընտրություններ անցակցելու դեմ ։ Յալթայից հետո, երբ ԽՍՀՄ արտգործնախարար Մոլոտովը իր անհանգստությունը հայտնեց Ստալինին` կապված կոնֆերանսում ընդունված որոշումների ոչ այնքան նպաստավոր լինելու հետ, Ստալինը պատասխանեց. «Մի' մտահոգվեք։ Մենք ավելի ուշ կվարվենք մեր ձևով» ։ Մինչ այդ ԽՍՀՄ-ը արդեն իսկ անեքսիայի էր ենթարկել մի շարք տարածքներ , որոնք վերածվել էին խորհրդային արբանյակ պետությունների, ինչպիսիք են Լեհաստանի Ժողովրդական Հանրապետությունը, Հունգարիայի Ժողովրդական Հանրապետությունը , Չեխոսլովակիայի Սոցիալիստական Հանրապետությունը , Բուլղարիայի Ժողովրդական Հանրապետությունը, Ռումինիայի Ժողովրդական Հանրապետությունը, Ալբանիայի Ժողովրդական Հանրապետությունը և ավելի ուշ նաև Արևելյան Գերմանիան ։
Արտաքին հղումներ
Կատեգորիա:Երկրորդ համաշխարհային պատերազմ Կատեգորիա:Եվրոպայի պատմություն Կատեգորիա:1945 կոնֆերանսներ Կատեգորիա:Ֆրանկլին Դելանո Ռուզվելտ Կատեգորիա:Երկրորդ համաշխարհային պատերազմի միջազգային կոնֆերանսներ Կատեգորիա:Ղրիմի պատմություն Կատեգորիա:Ուինսթոն Չերչիլ Կատեգորիա:Միջազգային կոնֆերանսներ Կատեգորիա:Ռուսաստանի բազմակողմանի հարաբերություններ Կատեգորիա:ԽՍՀՄ-ԱՄՆ հարաբերություններ Կատեգորիա:ԽՍՀՄ պայմանագրեր Կատեգորիա:Գերմանիայի պատմություն Կատեգորիա:Երկրորդ համաշխարհային պատերազմի հետևանքներ Կատեգորիա:ՄԱԿ-ի պատմություն
Ճշգրիտ հաստոցներ
Ճշգրիտ հաստոցներ, բարձր ճշգրտությամբ դետալներ մշակող մետաղահատ հաստոցներ։ Ճշգրիտ հաստոցներ են հղկիչ, ատամնաֆրեզիչ, գայլիկոնիչներտաշիչ, խառատային հաստոցները։ Ըստ ճշգրտության Կիրովականի ճշգրիտ հաստոցների գործարանի հատուկ բարձր ճշգրտության 16C04A հաստոցը դասի լինում են՝ բարձրացված ճշգրտության, բարձր ճշգրտության, հատուկ բարձր ճշգրտության և հատուկ ճշգրիտ։
Ճշգրիտ հաստոցներով մշակումն ապահովում է երկրաչափական ճիշտ ձևի մակերևույթներով, առանցքների ճշգրիտ տարածական դիրքով և փոքր խորդուբորդություններով դետալների ստացում։ Բարձր ճշգրտություն ապահովելու պայմաններն են՝ բարձրացված Ճշգրտությամբ պատասխանատու դետալների և հանգույցների, ճշգրիտ և գերճշգրիտ սահքի առանցքակալների, ինչպես նաև հիդրոդինամիկակաև և հիդրոստատիկական առանցքակալների, մատուցման զգայուն մեխանիզմների կիրառում, ջերմային ձևափոխությունների և տատանումների պակասեցում, հանգույցների կոշտության մեծացում ևն։
Ճշգրիտ հաստոցների զարգացման տենդենցներն են՝ անվանակարգի և տիպաչափի ընդարձակում, թվային ծրագրային կառավարմամբ Ճշգրիտ հաստոցների յուրացում և հաստոցների հուսալիության բարձրացում։
Կատեգորիա:Հաստոցաշինություն
Վերին Մեդվեժյա
Վերին Մեդվեժյա (Верхняя Медвежья), գետ Կամչատկա թերակղզի՝ Ռուսաստանում։ Գետի երկարությունը 14 կմ է։ Թափվում է Շապինա գետի ձախ ափին՝ 130 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Գործարք սատանայի հետ (ֆիլմ)
Գործարք սատանայի հետ (The Covenant) — ռեժիսոր Ռենի Հերլինի ֆիլմը։ Ֆիլմի կարգախոսն է՝ «Կախարդանքի ուժ։ Երիտասարդության կախարդանք։ Իշխանության գայթակղություն»։
Սյուժե
1692 թվականին Իպսվիչ գաղութում (Մասսաչուսեթս նահանգ) կախարդական ունակություններով հինգ ընտանիքներ, որոնք կոչվում էին «Ուժ», լռության ուխտ ընդունեցին, որպեսզի իրենց պաշտպանեն հետապնդումներից։ 300 տարի այդ ուխտը պաշտպանեց նրանց։ Այդ հինգ ընտանիքներից չորսը մինչև մեր օրերը ապրում են Իպսվիչում, իսկ հինգերորդ ընտանիքը, որը ծարավ էր ավելի մեծ իշխանության՝ վտարվեց և նրանց տոհմը անհետացել է մինչև մեր օրերը։
Ֆիլմում պատմվում է Իսպվիչի չորս որդիների մասին՝ Սպենսեր էլիտար Ակադեմիայի չորս երիտասարդ ուսանողների, ովքեր իրար կապված են իրենց ծագմամբ։ Որպես 1600 - ականներին Իպսվիչ գաղութում հաստատված իրենց ընտանիքների իրական հետնորդներ, բոլոր տղաները ստացել են զարմանալի գերբնական կարողություններ։ իրենց ունակությոնների համար նրանք ստիպված են սարսափելի գին են վճարել՝ ամեն անգամ ուժ օգտագործելուց նրանք վաղաժամ ծերանում են, բայց դրա չարաշահման գայթակղությունը շատ ավելի մեծ է, քան ցանկացած այլ թմրանյութինը։ 13 տարեկանում նրանց տրվում ուժերի մի փոքր մասը, իսկ 18 տարեկանում տեղի է ունենում «ծագում» և նրանք դառնում են լրիվ ուժերի տեր։